**ŠIAURĖS VAKARŲ LIETUVOS VIETOS VEIKLOS GRUPĖS**

**VALDYBOS POSĖDŽIO PROTOKOLAS**

**2021-09-07 Nr. 6**

**Mažeikiai**

Posėdžio data – 2021 m. rugsėjo 9 d., 16.00 val.

Posėdžio vieta – Laisvės g. 39-1, Mažeikiai.

Posėdžio pirmininkė – Albina Kiudulienė.

Posėdžio sekretorė – Dangira Undžienė.

Posėdyje dalyvavo: Dangira Undžienė, Albina Kiudulienė, Anita Avdaljan, Inga Derkintienė, Kęstutis Mažonas, Justina Ungeitė, Dovydas Baublys, Erika Šiaulytė.

DARBOTVARKĖ:

1. Dėl „Šiaurės vakarų Lietuvos vietos veiklos grupės teritorijos 2015–2023 m. vietos plėtros strategijos“ keitimo ir keitimo patvirtinimo.

 Pranešėja L. Rubežienė.

 2. Dėl kitų klausimų.

Posėdžio pirmininkė A. Kiudulienė informavo valdybos narius, kad posėdžio darbotvarkės 1 klausimas papildytas žodžiu „keitimo“. Siūlau pritarti šiam darbotvarkės papildymui.

Papildymas priimtas bendru sutarimu.

SVARSTYTA. „Šiaurės vakarų Lietuvos vietos veiklos grupės teritorijos 2015–2023 m. vietos plėtros strategijos“ keitimas ir keitimo patvirtinimas.

Pranešėja L. Rubežienė informavo, kad yra parengtas strategijos keitimas, kuris buvo aptartas 2021 m. rugpjūčio 26 d. valdybos posėdyje. Atlikti pakeitimai vietos plėtros strategijoje:

EURI lėšos (170 465 Eur) yra skirtos dviem verslo plėtros projektams finansuoti. Projektams skiriama suma – 68 186 Eur, kuriamos trys darbo vietos. Šiems projektams finansuoti yra skiriama 80 proc. EURI lėšų, 20 proc. EURI lėšų skirta administravimo išlaidoms dengti (34 093 Eur).

Pereinamojo laikotarpio lėšos (198 719 Eur) skirstomos taip: 80 proc. skiriama vietos projektams finansuoti, 20 proc. administravimui (39 743,8 Eur). Šiomis lėšomis finansuojami du verslo plėtros projektai (skiriama suma vienam projektui apie 60 000 Eur), kuriamos trys darbo vietos. Šiuo metu atsiranda lėšų, kurios buvo skirtos pareiškėjams ankstesnių kvietimų metu. Todėl vietos plėtros strategijoje yra palikta didžiausia paramos suma vietos projektui (Eur) – iki 97 844,67 Eur.

Pereinamojo laikotarpio 25 proc. lėšų, t. y. 38 975 Eur, skiriami vietos plėtros strategijos priemonės „Pagrindinės paslaugos ir kaimų atnaujinimas kaimo vietovėse“veiklos sričiai „Parama investicijoms į kaimo kultūros ir gamtos paveldą, kraštovaizdį“. Šioje priemonėje yra likusių lėšų iš kitų projektų, todėl vietos plėtros strategijoje yra nurodyta suma iki 50 761,88 Eur. Darbo vietos nėra kuriamos.

Paskirsčius gautas lėšas priemonėms „Parama ne žemės ūkio verslui kaimo vietovėse plėtoti“ bei „Pagrindinės paslaugos ir kaimų atnaujinimas kaimo vietovėse“, keičiasi visoms priemonėms tenkanti proc. dalis lėšų. Didėja proc. dalis lėšų priemonei „Parama ne žemės ūkio verslui kaimo vietovėse plėtoti“ nuo 49,92 iki 55,08 proc. ir „Parama investicijoms į kaimo kultūros ir gamtos paveldą, kraštovaizdį“ nuo 8,37 iki 9,04 proc. Visoms kitoms priemonėms proc. lėšų dalis mažėja.

Šiuo metu įgyvendinama vietos plėtros strategija turėjo būti galutinai baigta įgyvendinti 2023 m. rugpjūčio 31 d. Paskyrus papildomas lėšas, šis laikotarpis prasitęsė iki 2025 m. rugpjūčio 31 d. Papildytas VPS įgyvendinimo veiksmų planas (10 lentelė) 2024 ir 2025 metais.

VPS finansiniame plane (11 lentelė) yra atskirai išskirtos EURI lėšos – 136 372 ir KPP lėšos, tenkančios I prioritetui – 120 000 Eur, II prioritetui – 38 975 Eur. Pakoreguotas VPS finansinis planas pagal priemones (11.2. lentelė), VPS administravimo išlaidų finansinis planas (11.3 lentelė), lėšos didėja 73 836 Eur, išskiriant VVG veiklos ir VVG teritorijos gyventojų aktyvinimo išlaidas, išlaikant proporcijas 75 / 25 proc.

Numatytas lėšų poreikis, skirtas vietos projektams ir VPS administravimui pagal metus (11.4 lentelė).

Atlikti pakeitimai 12 lentelėje „VPS įgyvendinimo rodikliai“. Didėja paremtų vietos projektų, kuriuos pateikė MVĮ, skaičius nuo 12 iki 16 vnt.; paremtų vietos projektų skaičius pagal priemonę „Pagrindinės paslaugos ir kaimų atnaujinimas kaimo vietovėse“nuo 3 iki 4; VVG teritorijos gyventojų, gaunančių naudą dėl pagerintos infrastruktūros, skaičius iki 1300.

Įgyvendinus vietos projektus nuo 26 iki 32 didėja sukurtų naujų darbo vietų (naujų etatų) skaičius.

Techninės klaidos ištaisymas. Rengiant Vietos plėtros strategiją buvo padaryta klaida, kuri pastebėta Estep atliekamo tyrimo „Lietuvos kaimo plėtros 2014–2020 m. programos priemonės „LEADER programa“ įtaka skatinant socialinę įtrauktį, skurdo mažinimą ir ekonominę kaimo plėtrą 2014–2020 m.“ metu. II VPS prioriteto „Socialinės ir ekonominės veiklos galimybių didinimas, kuriant mažąją infrastruktūrą, ugdant bendruomeniškumą ir stiprinant socialinę įtrauktį“ VPS priemonėje „NVO socialinės veiklos skatinimas“ nurodyta tikslinė sritis yra 6 B, o turi būti 3A.

NUTARTA. Pritarti „Šiaurės vakarų Lietuvos vietos veiklos grupės teritorijos 2015–2023 m. vietos plėtros strategijos“ keitimams ir juos patvirtinti.

Balsuota: už – 8; prieš – 0.

SVARSTYTA. Kiti klausimai.

Donata Skorodumova informavo, kad rugsėjo 23–25 d. vyks paroda „Ką pasėsi...2021“. Į šią parodą vykimą organizuodavo ŽŪR Mažeikių skyrius. Pasidomėsime, ar yra ruošiamasi vykti šiais metais ir norinčius vykti informuosime.

Nutarimo šiuo klausimu priimta nebuvo.

Posėdžio pirmininkė Albina Kiudulienė

Posėdžio sekretorė Dangira Undžienė